**Ministru kabineta rīkojuma projekta „Par nekustamā īpašuma „Selgas” Sējas novadā pirkšanu projekta „LIFE 12 NAT/LV/000509 „Īpaši aizsargājamo putnu sugu aizsardzības statusa uzlabošana *Natura 2000* teritorijā Ādaži”” īstenošanai”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **I. Tiesību akta projekta izstrādes nepieciešamība** | |
| 1.Pamatojums | Ministru kabineta rīkojuma projekts (turpmāk – rīkojums) sagatavots, pamatojoties uz Sabiedrības vajadzībām nepieciešamā nekustamā īpašuma atsavināšanas likuma 9. pantu.  Nekustamais īpašums „Selgas” Sējas novadā (turpmāk – nekustamais īpašums) tiks iegādāts, lai īstenotu Eiropas Savienības projektu „LIFE 12 NAT/LV/000509 „Īpaši aizsargājamo putnu sugu aizsardzības statusa uzlabošana *Natura 2000* teritorijā Ādaži”” (turpmāk – projekts), kurš paredz nosacījumu, ka iegādātais nekustamais īpašums tiks saglabāts valsts īpašumā arī pēc projekta beigām.  Projekts (Nr. LIFE12 NAT/LV/000509, īstenošanas laiks – 2013. gada 1. novembris–2018. gada 31. augusts) tiek realizēts, īstenojot Eiropas Parlamenta un Padomes Regulu Nr. 1293/2013 par vides un klimata pasākumu programmas (LIFE) izveidi. |
| 2.Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekta īstenošanai nepieciešamais nekustamais īpašums (nekustamā īpašuma kadastra Nr. 8092 003 0102) ir neapbūvēta meža zemes vienība (zemes vienības kadastra apzīmējums 8092 003 0102) 2,5 ha platībā. Īpašuma tiesības uz nekustamo īpašumu nostiprinātas fiziskām personām Sējas novada Zemesgrāmatas nodalījumā Nr. 100000421521.  Pamatojoties uz likuma “Par īpaši aizsargājamām dabas teritorijām” pielikumu “Latvijas *Natura 2000* – Eiropas nozīmes aizsargājamo dabas teritoriju saraksts”, nekustamais īpašums atrodas aizsargājamo ainavu apvidū “Ādaži”. *Natura 2000* ir Eiropas Savienības dabas daudzveidības saglabāšanai izveidoto aizsargājamo teritoriju tīkls. *Natura 2000* izveidošana ir svarīgākais pavērsiens, kāds jebkad aizsākts Eiropā, lai saglabātu visas savvaļā dabiski pastāvošās dzīvnieku sugas un to dzīvotnes. Pamatojoties uz Eiropas Parlamenta un Padomes direktīvu 2009/147/EK par savvaļas putnu aizsardzību, galvenais *Natura 2000* mērķis ir apturēt bioloģiskās daudzveidības samazināšanos.  Projekts Latvijā notiek, īstenojot Eiropas Parlamenta un Padomes Regulu Nr. 1293/2013 par vides un klimata pasākumu programmas (LIFE) izveidi, ar to atceļot Regulu Nr. 614/2007 par finanšu instrumentu videi (LIFE+). Saskaņā ar Eiropas Kopienas dibināšanas līguma 249. pantu Regulas ir vispārpiemērojamas – tās uzliek kopējas saistības un ir tieši piemērojamas visās dalībvalstīs tāpat kā nacionālie tiesību akti. Regula ir visietekmīgākais Eiropas Savienības tiesību akts, jo ir saistoša visiem tiesību subjektiem, t.i., ne tikai pašām dalībvalstīm, bet arī fiziskajām un juridiskajām personām. Regulas tiešās piemērojamības princips nozīmē to, ka regula kļūst par dalībvalsts nacionālo tiesību kopuma daļu bez nacionālo tiesību starpniecības, tādējādi jautājums par nekustamā īpašuma iegādi, īstenojot Eiropas Parlamenta un Padomes Regulu Nr.1293/2013, konceptuāli ir pieņemts.  Lai nodrošinātu projekta pieteikumu sagatavošanu un iesniegšanu Eiropas Komisijas LIFE programmas finansējuma piesaistei, kā arī lai ieviestu Eiropas Komisijas apstiprināto projektu, Ministru kabinets 2011. gada 30. jūnijā ir pieņēmis rīkojumu Nr. 289 „Par Latvijas institūciju dalību Eiropas Komisijas LIFE+ programmas projektu konkursā un valsts budžeta līdzfinansējuma piešķiršanu” un 2014. gada 25. augustā rīkojumu Nr. 447 „Par Latvijas institūciju dalību Eiropas Komisijas LIFE programmā un valsts budžeta līdzfinansējumu 2014.–2017. gadā”.  Eiropas Savienības LIFE programmas atbalstītā projekta mērķi no 2014. gada līdz 2018. gadam aizsargājamo ainavu apvidū „Ādaži” ir:   * atjaunot Eiropas Savienībā īpaši aizsargājamus biotopus – virsājus, augsto purvu un boreālo mežu – īpaši aizsargājamu putnu sugu ligzdošanas un barošanās vietās; * veicināt aizsargājamo ainavu apvidus „Ādaži” ilgtspējīgu attīstību, veicot vispusīgu apsaimniekošanas un dabas aizsardzības plānošanu; * veicināt starptautisku sadarbību un pieredzes apmaiņu ar līdzīgu militāru dabas teritoriju apsaimniekotājiem.   Nekustamā īpašuma iegāde ir tieši saistīta ar projekta otrā mērķa īstenošanu un nepieciešama, lai nodrošinātu *Natura 2000* teritorijas vienotību, atbilstošu teritorijas apsaimniekošanu, saskaņojot militārās un dabas aizsardzības intereses, vienotu aizsardzības sistēmu aizsargājamām augu un dzīvnieku sugām, kā arī Latvijas apstākļos reti sastopamu biotopu aizsardzību, kas izveidojušies militāro mācību gaitā. Ilgstošu militāro mācību laikā, izbraukājot teritoriju ar tankiem un bruņumašīnām, spridzinot, ierīkojot pozīcijas un biežo ugunsgrēku dēļ, minētajā apvidū ir izveidojušies Latvijas apstākļos reti sastopami biotopi – ievērojamas virsāju platības un klaji vai vāji apauguši smiltāji, kā arī paveras interesanta ainava, kas piemērota vismaz 22 Latvijā un Eiropā aizsargājamu putnu sugu ligzdošanai. Projekta ietvaros plānots pētīt militāro mācību ietekmi uz dabas vērtībām un atjaunot Latvijā retu putnu (kā, piemēram, zaļā vārna, sila cīrulis, stepes čipste, vakarlēpis) ligzdošanas un barošanās vietas.  Nekustamā īpašuma iegādes mērķis ir projekta ietvaros nodrošināt dabas aizsardzību un integrēt nekustamo īpašumu jau esošā valsts nekustamajā īpašumā, lai nodrošinātu dabas aizsardzību *Natura 2000* teritorijā „Ādaži’’ arī pēc projekta beigām.  Nekustamais īpašums robežojas ar Aizsardzības ministrijas valdījumā esošo valsts nekustamo īpašumu „Ādažu nacionālais mācību centrs” Kadagā, Ādažu novadā (nekustamā īpašuma kadastra Nr. 8044 005 053). Ādažu nacionālais mācību centrs tiek izmantots kā Nacionālo bruņoto spēku vienību mācību poligons, un iegādājamais nekustamais īpašums atrodas mācību poligona vidusdaļā. Tādējādi, atļaujot iegādāties nekustamo īpašumu valsts īpašumā Aizsardzības ministrijas valdījumā, tiks pilnveidotas nodarbību vietas, radot atbilstošus apstākļus nodarbību norisei, izveidotas jaunas nodarbību vietas un rasta iespēja vairākām Nacionālo bruņoto spēku un sabiedroto apakšvienībām vienlaicīgi veikt apmācības.  Pamatojoties uz minēto un Ministru kabineta 2011. gada 15. marta noteikumiem Nr. 204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu”, Aizsardzības ministrija izveidoja taisnīgas atlīdzības noteikšanas komisiju (turpmāk – komisija). Komisijas uzdevumā nekustamā īpašuma tirgus vērtību noteica sertificēts sabiedrības ar ierobežotu atbildību „Dzieti” nekustamā īpašuma vērtētājs, nosakot nekustamā īpašuma tirgus vērtību 8500 *euro*.  Komisija ir izvērtējusi un aprēķinājusi atlīdzību 8500 *euro* apmērā par nekustamā īpašuma atsavināšanu, tai skaitā nekustamā īpašuma zemes tirgus vērtība ir 1600 *euro* un nekustamajā īpašumā ietilpstošās mežaudzes vērtība ir 6900 *euro*. Saskaņā ar Ministru kabineta 2011. gada 15. marta noteikumu Nr. 204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36. 1.apakšpunktu Aizsardzības ministrija 2017. gada 5. septembrī ar lēmumu Nr. MV-N/2489 ir apstiprinājusi komisijas aprēķināto atlīdzības apmēru.  Nekustamā īpašuma īpašnieki piekrituši nekustamā īpašuma atsavināšanai atbilstoši komisijas aprēķinātajam atlīdzības apmēram un 2017. gada 8. jūnija e-pasta vēstulē informējuši, ka komisijas atlīdzības izvērtēšanas sēdē nepiedalīsies.  Atbilstoši Ministru kabineta 2011. gada 15. marta noteikumu Nr. 204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 2. punktam , ar nekustamā īpašuma atsavināšanu nodarītie kompensējamie zaudējumi (notariālie izdevumi, valsts nodevas, kancelejas nodevas, citi izdevumi) bijušajam īpašniekam, kas var rasties pēc nekustamā īpašuma atsavināšanas, tiks kompensēti to faktiskajā apmērā, pamatojoties uz atsavinātā nekustamā īpašuma bijušā īpašnieka iesniegumu, kuram pievienoti dokumenti, kas apliecina zaudējumu apmēru. |
| 3.Projekta izstrādē iesaistītās institūcijas | Aizsardzības ministrija un Valsts aizsardzības militāro objektu un iepirkumu centrs. |
| 4.Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017.gads** | | Turpmākie trīs gadi (tūkst.EUR) | | |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | |  |  |  |  |  | | --- | --- | --- | --- | --- | | 0 | 0 | 0 | 0 | 0 | | | | | |
| 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | |  |  |  |  |  | | --- | --- | --- | --- | --- | | 0 | 0 | 0 | 0 | 0 | | | | | |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | |  |  |  |  |  | | --- | --- | --- | --- | --- | | 0 | 0 | 0 | 0 | 0 | | | | | |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | |  |  |  |  | | --- | --- | --- | --- | | 0 | 0 | 0 | 0 | | | | |
| 5. Precizēta finansiālā ietekme: | X | |  |  |  |  | | --- | --- | --- | --- | | 0 | 0 | 0 | 0 | | | | |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojumam nav ietekmes uz valsts budžetu, jo papildu līdzekļi no valsts budžeta nav nepieciešami. Izdevumi, kas saistīti ar nekustamā īpašuma atsavināšanu un ierakstīšanu Zemesgrāmatā uz valsts vārda Aizsardzības ministrijas personā, tiks segti no Eiropas Komisijas piešķirtajiem projekta īstenošanai apakšprogrammā 70.07.00 “LIFE programmas projekti vides aizsardzības pasākumiem” paredzētajiem līdzekļiem. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VI. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Aizsardzības ministrs R. Bergmanis

Valsts sekretārs J. Garisons

Dace Priedīte, 67300279

Dace.Priedite@vamoic.gov.lv

Diāna Pulkstene, 67335154

[Diana.Pulkstene@mod.gov.lv](mailto:Diana.Pulkstene@mod.gov.lv)